### Resumé

Planklagenævnet ophævede for nylig den lokale del af Kommuneplan 2025-2037. Begrundelsen er nævnets vurdering af, at der også skulle have været foretaget en miljøvurdering af den lokale del af kommuneplanen. Forvaltningen har udarbejdet en proces for genvedtagelse af den ophævede del af Kommuneplan 2025. Forvaltningen har også undersøgt hvad sagen har betydet for lokalplaner, der er bundet op på Kommuneplan 2025-2037.  På mødet vil forvaltningen redegøre herfor.

### Sagsfremstilling

Forvaltningen vil på mødet redegøre for den proces med udarbejdelse af miljøvurdering, høring og politisk vedtagelse af et kommuneplantillæg, der skal føre til genvedtagelse af den del Kommuneplan 2025-37, der blev ophævet af Planklagenævnet.

Forvaltningen har også undersøgt gyldigheden af de lokalplaner, der er bundet op på Kommuneplan 2025 og har her konstateret, at lokalplan 1424 Boligområde Fårupvej og [adresse], Jelling ikke længere er gyldig og derfor skal genvedtages. Dette kan ske på samme møde som Kommuneplantillæget vedtages.

Forvaltningen vil på mødet redegøre nærmere for processen.

### Indstilling Teknik- og Miljødirektøren indstiller,

**at** orienteringen tages til efterretning

### Beslutning

Taget til efterretning.

Lucas Thorsen var fraværende.